АҞӘА, абҵ 27 – Sputnik. Беслан Быҭәба хадара ззиуа Аԥснытәи аделегациа Донецктәи Жәлар Республика иаҭааит, абри атәы ааицҳаит ДЖӘР адәныҟатәи аусқәа рминистр Александр Кофман.
"Донецктәи Жәлар Республика азхаҵара азҵаара ҳалацәажәаӡомызт, иқәгылаз агуманитартә ҭагылазаашьа мацароуп – Аԥсны цхыраарас иҟанаҵар иалшо", — иҳәеит Кофман.
Аԥснытәи аделегациа иалахәуп ачынуаа, Жәлар Реизара адепутатцәа.
Донецктәи Жәлар Республика асаит излаанацҳауа ала, Александр Захарченко Аԥснытәи аделегациа идикылеит абизнесс-центр "Столичныи" аҟны, аиԥылара алҵшәақәа атәы еилкаахоит имҩаԥгахо апресс-конференциаҿы.
Киев иазханаҵаӡом Донецки Лугански Жәлар Республикақәа. Аҵыхәтәантәи адыррақәа рыла, аибашьра иахҟьаны иҭахахьеит ԥшь-нызқьи хышәҩык аҭынч уааԥсыра, жәанызқьҩык инарзынаԥуа ихәын.